  Анжелика Тихонова корреспондент Удмуртиысь гуртъёс 2020-тӥ арын Финн-угор дуннелэн лулчеберетъя шоркарез ним басьтон понна вожвылъяськонэ пыриськыны быгато. Со сярысь Йӧслыккуспо журналистикая гильдилэн ивортодэтъя «Национальный акцент» порталэз ивортэ. Вожвылъяськон 4-тӥ южтолэзе ужзэ мытӥз. Вазиськонъёсты 30-тӥ оштолэзёзь кутозы. Конкурсэ вазиськонъёс финн-угор кунъёсысь но улосвылъёсысь вань гуртъёс, черкогуртъёс но каръёс сётыны быгато. Соос пӧлы уг пыро кун шоркаръёс (Эстония, Финляндия но Венгрия сярысь ке) но улосвыл шоркаръёс (Россиысь) Оливер Лооде, «Финн-угор дуннелэн лулчеберетъя шоркарез» программая бюролэн кивалтӥсез Озьы ик конкурсэ Марий Эл пыриськыны уг быгаты, малы ке шуоно та дырлы Финн-угор дуннелэн лулчеберетъя шоркарез пор черкогурт луэ. Выль шоркарез Марий Элысь Шоруньжа черкогуртын 14-тӥ инвожое шараялозы. Тодэ вайытом, со 2019-тӥ арын Финн-угор дуннелэн лулчеберетъя шоркарез луиз вал. Нимез утэм улон инты ар ӵоже финн-угор движенилэн лулчеберетъя центрез луэ. Со понна Финн-угор егитъёслэн огазеяськонзы (МАФУН) но быдэсак финн-угор дунне дурбасьто. Ӵектослэн кичӧлтӥсьёсыз Финн-угор егитъёслэн огазеяськонзы (МАФУН) но URALIC центр луо. Вожвылъяськонэз ортчытъяны кутскем дырысен Финн-угор дуннелэн лулчеберетъя шоркарез нимез нуллӥзы: Удмуртиысь Быги гурт (2014-тӥ ар), Эстониысь Обиница сето гурт (2015-тӥ ар), Венгриысь Искасентдьёрд гурт но Веспрем кар (2016-тӥ ар), Карелиысь Вокнаволок гурт (2017-тӥ ар) но Марий Элысь Шоруньжа черкогурт (2019-тӥ ар). Тодэ вайытом, Удмуртиысь кутскись но ужась режиссёръёс Финн-угор фильмъёсъя фестивале пыриськыны быгато. Ужрад 3-6 пӧсьтолэзе Эстониысь Вырумаа уездын ортчоз Тегъёс: Лулчеберет Ижкар Удмуртия финн-угоркалыкъёс  